Τη λήψη όλων των αναγκαίων μέτρων, προκειμένου να αντιμετωπιστεί το πρόβλημα που προέκυψε στη Λάρισα με τα 20 κρούσματα κορονοϊού στον οικισμό των Ρομά στη Νέα Σμύρνη, επισήμανε εξερχόμενος από τη σύσκεψη που πραγματοποιήθηκε στην Περιφέρεια Θεσσαλίας ο υφυπουργός Πολιτικής Προστασίας, Νίκος Χαρδαλιάς.

Ο κ. Χαρδαλιάς, όπως αναφέρει το e-thessalia.gr, τόνισε επίσης ότι θα βρίσκεται σε διαρκή συνεννόηση με όλους τους φορείς με τον κ. Τσιόδρα να μην κάνει κάποια δήλωση.

Το κλιμάκιο με επικεφαλής τους κ.κ. Χαρδαλιά και Τσιόδρα κατευθύνθηκε στη Νέα Σμύρνη όπου συνάντησε τις αντιδράσεις των Ρομά. Από την πλευρά του ο δήμαρχος Λαρισαίων κ. Απόστολος Καλογιάννης ανέφερε σε δηλώσεις του πως κλείνουν όλες οι λαϊκές αγορές στη Λάρισα και σε όλη την Θεσσαλία, επισήμως μπαίνει σε καραντίνα ο καταυλισμός στο Κουτσόχερο και επιστρατεύεται ξενοδοχείο στη Λάρισα σε περίπτωση που χρειαστεί για νέα κρούσματα που δεν θα χωρέσουν στην «Αρωγή».

Παράλληλα όπως ανέφερε ο κ. Καλογιάννης, δεν τέθηκε ως θέμα συζήτηση για ολική καραντίνα για την πόλη της Λάρισας.

Πηγή βίντεο: onlarissa.gr